paragraph_text: Patlidžan (lat. Solanum melongena) ili balancana je jednogodišnja vrsta biljke iz roda Solanum. Areal rasprostranjenja ove vrste obuhvaća istočnu Indiju i Šri Lanku, ali je ranom domestifikacijom proširen najprije na područje istočne Azije, Mediterana i Europe, a kasnije i na američke kontinente. Uzgaja se zbog plodova koji se koriste kao povrće.